**Notă Informativă**

**la proiectul de Hotărîre de Guvern cu privire la modificarea și completarea Hotărîrii de Guvern nr. 1382 din 08.12.2006 pentru aprobarea Regulamentului cu privire la reglementarea activităţilor de cultivare a plantelor care conţin substanţe stupefiante sau psihotrope**

**Aspecte generale**

Nota informativă în cauză este elaborată de către Grupul de lucru instituit de Ministerul Agriculturii, Dezvoltării Regionale și Mediului, în baza adresării Grupului de Inițiativă al Asociației Câneparilor din Republica Moldova privind simplificarea cerințelor pentru obținerea autorizației pentru exercitarea activităţii de cultivare a Cînepei Industriale în Republica Moldova.

 Prezenta Notă reprezintă totalul unui studiu minuțios al situației în domeniu din multe țări de pe glob și, în deosebi, din țările Uniunii Europene, înclusiv din România și Ucraina. În baza acestui studiu, au fost examinate actele regulatorii internaționale, actele unor țări în parte, cât și cele normativ-legislative naționale.

În situaţia actuală de dezvoltare virtiginoasă a agrobiotehnologilor moderne, locul deosebit de important în dezvoltarea economiilor naţionale ale ţărilor de pe glob îl au politicile agricole inteligente şi echilibrate. Acestea cuprind nu numai promovarea culturilor şi speciilor din flora şi fauna terestră, necesare asigurării unui trai şi a unei diete umane sănătoase, ci şi fundamentarea științifică avansată şi folosirea la un grad de maximă eficienţă a soluţiilor oferite de natură pentru promovarea unui stil organic și sănătos de viaţă.

Tradiţiile milenare de cultivare şi procesare a plantei de Cannabis, în română – Cânepă, din cele mai vechi timpuri au rezultat din multiplele sale aplicări. Planta de Cannabis a asigurat omenirea cu hrană, produse de sănătate (unicul ulei vegetal cu un raport ideal de grăsimi Omega 3,6,9), haine, lengerie (fibrele antiseptice din Cânepă nu inhibă transpiraţiile corpului), material de construcție antiseptic și ecologic pentru construcția caselor. Puţin astăzi se cunoaște despre valoarea nutritivă şi terapeutică a produselor din Cânepă – a seminţelor, proteinei, făinii și a uleiului vegetal.

Din păcate, doar câteva decenii în urmă, din motive de interese comerciale majore cu politici lobiste de moment, absolut iraţionale faţă de întreaga populaţie de pe glob, dar motivate pentru un cerc îngust de persoane cu un grad de influenţă politico-economică globală, a fost introdusă speculativ pe plan mondial prohibiţia totală asupra cultivării plantei de Canabis. Ca urmare a acestei prohibiţii, au fost eliminaţi din concurenţa globală importanţi cultivatori şi procesori de Cânepă din Europa de pe vremuri. China, cu tradiţiile sale milenare, ţara, care a inventat şi a produs primele pânze și hârtia din cânepă, şi care azi este cel mai mare producător de produse din Cânepă de pe glob, la fel ca şi Canada, Olanda şi alte ţări, care nu au refuzat la tradiţiile şi practicile agricole înrădăcinate, nu au urmat prohibiţia impusă și au rămas actori importanţi ai pieţei globale de produse din Cânepă, în special, ai produselor industriale şi horticole – produse de o importanță majoră pentru dezvoltarea durabilă a economiilor naționale ale acestor țări.

Cânepa Industrială este recunoscută de comunitatea internaţională ca plantă cu conţinut infim de tetrahidrocanabinol (THC, formula chimică C21H30O2, substanţă psihoactivă, proprie doar Cânepei, cu proprietăți nu doar stupefiante), şi în multe țări din lume, inclusiv în Uniunea Europeană, este cultivată în regim simplificat, în scopuri industriale și horticole pentru extragerea de fibre, biomasă, uleiuri și pentru fabricarea de produse alimentare și farmaceutice.

De fapt, prohibiţia totală pe plan global a Canabisului a adus la cultivarea ilegală a uneia din speciile de Canabis, Canabis Indica, sau Marijuana, care conţine THC peste 0,3% din masa vegetală uscată. Dar valoarea celorlalte componente terapeutice, mai ales a uleiului canabinoid (CBD), şi efectul lor asupra sănătăţii oamenilor, au fost ignorate.

Cultivarea ilegală a Cânepei a avut consecinţe nefaste pentru omenire: criminalizarea unui domeniu agricol important în contrapunct cu cheltuielile enorme de finanţe, staff şi timp pentru combaterea traficului ilicit de droguri, la care a fost asociată şi specia de cânepa Canabis Indica.

Astăzi cultivarea speciei de Cânepa - Canabis Indica cu conţinut de substanţă stupefiantă THC peste 0,3% din masa vegetală uscată, alături de alte plante cu conţinut de substanţe stupefiante, conform Convenţiei unice internaţionale asupra stupefiantelor nr. 8  din 30.03.1961, art. 23, este interzisă şi se supune controlului legal din partea statului.

În multe ţări ale lumii, inclusiv în ţările Comunității Europene, Cânepa Industrială se cultivă în regim simplificat, sub sau fără autorizările Ministerelor Agriculturii din ţările respective.

Planta de Canabis conţine un potenţial industrial și horticol enorm de valorificare, întrunind trei specii de bază, înrudite şi diferite totodată: Canabis Sativa (Cânepa Industrială, sau Tehnică), Canabis Indica (Marijuana) şi Canabis Ruderalis (Cânepa sălbatică). Aceste trei specii trebuiesc diferenţiate, pentru a simplifica cerințele pentru obținerea autorizației pentru cultivarea plantei Canabis Sativa în scopuri exclusiv industriale și horticole, cum este expusă excepția pct. 2 din art. 28 al Convenţiei unice internaţionale asupra stupefiantelor.

Plus la acestea, Cânepa Industrială, specia Canabis Sativa, este planta, care poate asigura fără orice îndoieli independenţa energetică naţională şi dezvoltarea rurală durabilă în ţările preponderent agrare, cum este şi Republica Moldova. Este necesar de menţionat, că Cânepa Industrială, specia Canabis Sativa are un potenţial industrial și horticol deosebit de:

a) biomasă lemnoasă (aplicată în construcţia de case verzi, așternut pentru animale, şi ca sursă de căldură sub formă de peleţi);

b) fibre textile de calitate şi rezistenţă excepţională cu roade net superioare fibrelor de bumbac (în dezvoltarea industriei de procesare);

c) produse alimentare deosebite pentru o dietă umană sănătoasă şi organică;

d) preparate farmaceutice de negăsit în alte plante pentru tratarea maladiilor grave.

Principalele prevederi şi elemente noi ale proiectului

În Convenţia unică internaţională asupra stupefiantelor nr. 8  din 30.03.1961, a cărei semnatară este şi Republica Moldova, în art. 28, pct.2 Controlul cannabisului este scris:

”Prezenta Convenţie nu se aplică culturii plantei de cannabis în scopuri exclusiv industriale (fibre şi seminţe) sau în scopuri horticole”. Astfel, respectând cu stricteţe prevederile Convenţiei, se propune să fie permisă în regim simplificat cultivarea Cânepei industriale din specia Canabis Sativa, subspecia sativa, soiurile căreia se regăsesc înregistrate în Catalogul comun al soiurilor de plante agricole al Uniunii Europene sau ale țărilor membre, în scopuri exclusiv industriale, pentru producerea semințelor, fibrelor, uleiului și biomasei, cu un conţinut de tetrahidrocanabinol (THC) mai mic sau egal cu 0,3 %. În capitolul ”Fundamentarea economico-financiară” este descris potențialul primar al Cânepei Industriale pentru a-l compara cu potențialul celorlalte culturi tradiționale de câmp care se cultivă în Republica Moldova. Plus la aceasta, Cânepa Industrială, specia Canabis Sativa, subspecia sativa, este unica din plante, care, prin procesări multiple se valorifică integral, la nivel de 100% și conține cel mai vast catalog de produse secundare cu aplicări în diverse domenii.

**Fundamentarea economico-financiară**

 Operarea modificărilor şi completărilor în această Hotărâre de Guvern și readucerea acestei culturi în practica agroindustrială a Republicii Moldova nu va necesita cheltuieli suplimentare.

 Dimpotrivă, modificările propuse vor spori competitivitatea fermierilor din Republica Moldova – capacităţi noi, care vor rezulta din cultivarea în regim simplificat al Cânepei Industriale. Plus la toate, Republica Moldova, dezvoltând procesarea Cânepei Industriale pentru fibre şi seminţe, va deveni un furnizor şi exportator de produse derivate destul de solicitate pe piețele globale în creştere spectaculoasă: farmaceutice, alimentare, textile, constructoare de maşini şi avioane, şi ale multor alte industrii.

 Ca exemplu evident de cultivare elementară a Cânepei Industriale doar pentru seminţe şi paie, calculul este destul de simplu: cea mai simplă recoltă de seminţe de 700 kg la hectar, aduce fermierului un venit de 5100 Euro (700 kg x 7,30 euro), plus, din volumul minim de 8 tone de paie la 1 hectar, încă 800 euro (8 tone x 100 euro), în total 5900 de euro pe un hectar. Procesarea primară a plantei de Cânepă Industrială pentru obţinerea de fibre în cel mai simplu caz poate aduce 2 tone de fibre la 1 hectar, care ating preţul de 800 euro per tonă. Partea lemnoasă a cânepei prezintă cel mai bun material de construcţie şi aşternut pentru animale cu proprietăţi antiseptice şi antimucegai. Un hectar de Cânepă Indistrială oferă materie primă pentru un volum de beton din cânepă, suficient pentru construcţia unei case de dimensiuni medii – celei mai sănătoase case, cu proprietăţi curative deosebite. Acelaşi hectar de Cânepă oferă atâta celuloză pentru hârtie, cât oferă 4 hectar de pădure și referindu-ne la procesarea mai adâncă, Republica Moldova poate deveni o ţară a farmaceuticii moderne, furnizor de materie primă pentru cele mai noi tehnologii moderne, începând cu bioplasticul şi terminând cu materiale compozite cu proprietăţi specifice.

**Ministru Liviu VOLCONOVICI**

Ex.: M. Grama,

Tel.: 022 204 573